CELEX: 32007D0021(01)
Language: fi
Date: 2007-12-17 00:00:00
Title: 2008/121/EY: Euroopan keskuspankin päätös, tehty 17 päivänä joulukuuta 2007 , Euroopan keskuspankin tilinpäätöksestä tehdyn päätöksen EKP/2006/17 muuttamisesta (EKP/2007/21)

16.2.2008   
            
            
               FI
            
            
               Euroopan unionin virallinen lehti
            
            
               L 42/83
            
         
      EUROOPAN KESKUSPANKIN PÄÄTÖS,
   tehty 17 päivänä joulukuuta 2007,
   Euroopan keskuspankin tilinpäätöksestä tehdyn päätöksen EKP/2006/17 muuttamisesta
   (EKP/2007/21)
   (2008/121/EY)
   EUROOPAN KESKUSPANKIN NEUVOSTO, joka
   ottaa huomioon Euroopan keskuspankkijärjestelmän ja Euroopan keskuspankin perussäännön ja erityisesti sen 26.2 artiklan,
   sekä katsoo seuraavaa:
   
               (1)
            
            
               Euroopan keskuspankin tilinpäätöksestä 10 päivänä marraskuuta 2006 tehdyssä päätöksessä EKP/2006/17 (1) ei ole aineettoman omaisuuden hankintaan liittyvien kulujen aktivointia koskevia erityissääntöjä. Selkeyden vuoksi on tarpeen lisätä säännöt, joilla täsmennetään nykyistä käytäntöä.
            
         
               (2)
            
            
               Euroopan laajuisesta automatisoidusta reaaliaikaisesta bruttomaksujärjestelmästä (TARGET2) 26 päivänä huhtikuuta 2007 annettujen suuntaviivojen EKP/2007/2 (2) 14 artiklan 2 kohdassa säädetään, että TARGET2-järjestelmä korvaa nykyisen TARGET-järjestelmän. Euron käyttöön ottaneiden jäsenvaltioiden kansalliset keskuspankit siirtyvät käyttämään TARGET2-järjestelmää suuntaviivojen EKP/2007/2 13 artiklassa vahvistetun aikataulun mukaisesti. Lisäksi eräät sellaisten jäsenvaltioiden kansalliset keskuspankit, jotka eivät ole ottaneet euroa käyttöön, liittyvät TARGET2-järjestelmään Euroopan keskuspankin ja euron käyttöön ottaneiden jäsenvaltioiden kansallisten keskuspankkien kanssa solmitun erillisen sopimuksen perusteella. Tästä syystä on tarpeen muuttaa päätöksessä EKP/2006/17 olevia viittauksia TARGETiin,
            
         ON PÄÄTTÄNYT SEURAAVAA:
   1 artikla
   Muutokset
   Päätöstä EKP/2006/17 muutetaan seuraavasti:
   
               1)
            
            
               Lisätään seuraava 10 a artikla:
               ”10 a artikla
               Synteettiset instrumentit
               Synteettisiä instrumentteja käsitellään kirjanpidossa suuntaviivojen EKP/2006/16 9 a artiklan mukaisesti.”
            
         
               2)
            
            
               Päätöksen EKP/2006/17 liitettä I muutetaan tämän päätöksen liitteen mukaisesti.
            
         2 artikla
   Loppumääräys
   Tämä päätös tulee voimaan 1 päivänä tammikuuta 2008.
   
      Tehty Frankfurt am Mainissa 17 päivänä joulukuuta 2007.
      
         
            EKP:n puheenjohtaja
         
         Jean-Claude TRICHET
         
      
   
   
      (1)  EUVL L 348, 11.12.2006, s. 38.
   
      (2)  EUVL L 237, 8.9.2007, s. 1.
   
      LIITE
      Päätöksen EKP/2006/17 liitettä I muutetaan seuraavasti:
      
                  1)
               
               
                  Lisätään taulukon ”Saamiset” sarakkeessa ”Arvostusperiaate” tase-erän 11.2 (”Aineellinen ja aineeton käyttöomaisuus”) kohdalla olevan sarakekohdan loppuun seuraava virke:
                  ”Aineettoman omaisuuden hankintahinta sisältyy aineettoman omaisuuden kustannuksiin. Muita suoria tai epäsuoria kustannuksia käsitellään kuluina.”
               
            
                  2)
               
               
                  Korvataan sana ”TARGET” sanoilla ”TARGET/TARGET2” seuraavissa kohdissa:
                  
                              a)
                           
                           
                              taulukon ”Saamiset” tase-erässä 9.3; ja
                           
                        
                              b)
                           
                           
                              taulukon ”Velat” tase-erissä 6 ja 10.2.